O‘zbekiston 11 oyda 109 ta davlatdan oziq-ovqat mahsulotlarini import qilgan. 2022 yilning yanvar-noyabr oylarida O‘zbekiston 109 ta davlatdan qiymati 3,2 mlrd AQSh dollariga teng bo‘lgan oziq-ovqat mahsulotlarini import qilgan. Davlat statistika qo‘mitasi ma’lumotlariga ko‘ra, bu ko‘rsatkich 2021 yilning mos davri bilan solishtirilganda qariyb 38,6 foizga oshgan. 2022 yilning 11 oyida oziq-ovqat mahsulotlari importida yuqori ulushga ega bo‘lgan davlatlar orasida Qozog‘iston birinchi o‘rinni egalladi – 36,6 foiz. Ushbu ko‘rsatkich qolgan davlatlar kesimida quyidagicha ko‘rinish oldi: Rossiya – 24,1 foiz;   Braziliya – 13,9 foiz;   Belarus – 4,2 foiz;   Pokiston – 1,8 foiz;   Ekvador – 1,6 foiz;   Hindiston – 1,6 foiz;   Xitoy – 1,4 foiz;   Turkiya – 1,4 foiz;   Indoneziya – 1,4 foiz;   boshqa davlatlar – 12 foiz.